CELEX: 62015CN0689
Language: et
Date: 2015-12-21 00:00:00
Title: Kohtuasi C-689/15: Eelotsusetaotlus, mille on esitanud Oberlandesgericht Düsseldorf (Saksamaa) 21. detsembril 2015 – W. F. Gözze Frottierweberei GmbH, Wolfgang Gözze versus Verein Bremer Baumwollbörse

4.4.2016   
            
            
               ET
            
            
               Euroopa Liidu Teataja
            
            
               C 118/8
            
         Eelotsusetaotlus, mille on esitanud Oberlandesgericht Düsseldorf (Saksamaa) 21. detsembril 2015 – W. F. Gözze Frottierweberei GmbH, Wolfgang Gözze versus Verein Bremer Baumwollbörse
   (Kohtuasi C-689/15)
   (2016/C 118/09)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Kaebuse esitajad: W. F. Gözze Frottierweberei GmbH, Wolfgang Gözze
   
      Vastustaja: Verein Bremer Baumwollbörse
   
      Eelotsuse küsimused
   
   
               1.
            
            
               Kas individuaalse kaubamärgi kasutamine garantiimärgina on kaubamärgina kasutamine nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta artikli 9 lõike 1 ja artikli 15 lõike 1 tähenduses kaupade puhul, mille jaoks seda märki kasutatakse?
            
         
               2.
            
            
               Kui esimesele küsimusele tuleb vastata jaatavalt, siis kas selline kaubamärk tuleb tunnistada kehtetuks nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta artikli 52 lõike 1 punkti a alusel koostoimes artikli 7 lõike 1 punktiga g või tühistada kaubamärgi omaniku õigused, kohaldades vastavalt nimetatud määruse artikli 73 punkti c, kui kaubamärgi omanik ei taga litsentsiaatide järjepideva kvaliteedikontrolli kaudu vastavust asjaomase märgiga seotud kvaliteedile esitatavatele ootustele?